Адноўлены варыянт “Яшчара” адрозніваецца большай захаванасцю ад трансфармацыі ў параўнанні з аналагічнымі, дзе ўжо карагодам маглі хадзіць таксама хлопцы і дзеці. Вядучаму-Яшчару можна было аддаць не толькі вянок ці хустку, але і любую сваю рэч, а потым яе выкупіць, выканаўшы пэўнае заданне. Таксама гульня выкарыстоўвалася дзеля падбора пар. Змены ў ходзе гульні прасочваюцца і ў выпадках падабенства на гульнёвы карагод “Падушачка”, а таксама ў аб’яднанні “Яшчура” з гульнямі “Жмуркі”, “Кальцо да мяне”, якія таксама маюць сваё архаічнае паходжанне.